Palveluseteleiden sääntökirjoja hyväksyttiin

Etelä-Karjalan hyvinvointialueen (Ekhva) aluehallitus hyväksyi 13.4.2026 kokouksessaan palveluseteleihin liittyviä sääntökirjoja:

Palvelusetelisääntökirjan yleinen osa - (linkki M-filesiin)

Säännöllisen kotihoidon palveluseteli, palvelukohtainen osa - (linkki M-filesiin)

Tukipalveluiden palveluseteleiden sääntökirja, palvelukohtainen osa (siivous-, vaatehuolto- ja asiointi) - (linkki M-filesiin)

Säännöllisen kotihoidon ja tukipalveluiden sääntökirjat ovat palvelukohtaisia sääntökirjoja, jotka ohjaavat palveluntuottajia ja tarkentavat tuotettavien palveluiden sisältöä.

Uusi säännöllisen kotihoidon palveluseteli korvaa helmikuussa lakkautetun henkilökohtaisen budjetin palvelusetelin.

Asiakkaat kontaktoidaan ja palveluntuottajille tietoa uusista säännöllisen kotihoidon palveluseteleistä

Helmikuussa lakkautetun henkilökohtaisen budjetin palvelusetelin asiakkaille tehdään parhaillaan palvelutarpeenarviointeja ja tarvittavat tuloselvitykset, jotta uusia säännöllisen kotihoidon palveluseteleitä voidaan myöntää. Henkilökohtaisen budjetin palveluseteleitä käytti Ekhvalla noin 160 asiakasta.

Uudet säännöllisen kotihoidon palvelusetelit pyritään julkaisemaan palse.fi-portaaliin huhtikuun 2026 lopussa tai viimeistään toukokuun alussa. Tämän jälkeen palveluntuottajien hakemukset käsitellään ja kaikki kriteerit täyttävät palveluntuottajat hyväksytään tuottamaan säännöllisen kotihoidon ja tukipalveluiden palveluita.

Ikääntyneiden asiakkuusyksikön johtaja Irina Snellman kertoo, että palveluntuottajat tulevat näkyviin palse.fi -osoitteeseen heti palveluntuottajan hyväksynnän jälkeen.

Kun asiakas valitsee palvelusetelin säännöllisen kotihoidon tuottamistavaksi, näkee hän palveluntuottajat palse.fi -portaalista, ja tarvittaessa lista tulostetaan asiakkaalle palvelutarpeenarvioinnin jälkeen.

Irina Snellman

Palveluntuottajille on järjestetty erillinen info säännöllisen kotihoidon osalta 1.4.2026. Tukipalveluiden palvelusetelistä info järjestetään 17.4.2026.

Edellinen tiedote aiheesta 19.3.2026:

Ekhva järjestää infoja palveluseteliyrittäjille huhtikuussa

Lisätietoja:

Irina Snellman, ikääntyneiden asiakkuusyksikön johtaja, puh. 040 155 8770, irina.snellman@ekhva.fi

Niina Laakkonen, palvelupäällikkö osto- ja tukipalvelut, puh. 040 525 8726, niina.m.laakkonen@ekhva.fi